Diari Oficial de la Generalitat Valenciana


Sumari del DOGV 9501, del 30-12-2022 (2022/12382)

RESOLUCIÓ de 27 de desembre de 2022, del conseller d'Economia Sostenible, Sectors Productius, Comerç i Treball, per la qual es redistribueix la dotació del programa «Nous projectes territorials per al reequilibri i l'equitat - emprenedoria i microempreses», convocat mitjançant resolució de 20 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2022 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12009


Data del document
:   27-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de desembre de 2022, del conseller d'Economia Sostenible, Sectors Productius, Comerç i Treball, per la qual es redistribueix la dotació del programa «Nous projectes territorials per al reequilibri i l'equitat - emprenedoria i microempreses», convocat mitjançant resolució de 20 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2022 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència [2022/12007]  
En el Diari Oficial de la Generalitat Valenciana de 28 de desembre de 2021 es va publicar la resolució de 20 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2022 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència, el resolc segon del qual estableix que per a facilitar la seua gestió, la dotació es territorializa de manera proporcional al nombre de persones registrades en LABORA Servei Valencià d'Ocupació i Formació; així mateix estableix que «L'alteració de la distribució estimativa de la dotació (incloent els percentatges de reserva) no precisarà de nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana».  
Finalitzat el termini de presentació de sol·licituds es va procedir a desafectar la part de la dotació inicialment assignada a cada província, que, pel volum de sol·licituds registrades, no anava a resultar necessària. No obstant això, la Direcció Territorial de Castelló ha tingut constància en un moment posterior de l'entrada en termini d'una sol·licitud, que, per tant, no va poder tindre's en compte en determinar l'import de la desafectació. Atés que existeix crèdit sobrant a la província d'Alacant que no serà utilitzat, es fa necessari redistribuir la dotació actual d'aquest programa, a fi d'atendre la totalitat de sol·licituds presentades.  
  
En virtut del que s'ha exposat, i de conformitat amb l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, en relació amb l'article 160.4.b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Únic. Redistribució  
Assignar a la província de Castelló 5.000 euros sobrants de la província d'Alacant, fons finançats en la seua integritat pel «Mecanisme de Recuperació i Resiliència» (capítol 4, codi de línia S8969000 «Empreniment social i innovador», del subprograma 322.91 (MRR Pla de Recuperació, Transformació i Resiliencia), resultant la següent distribució provincial final:  
  
Alacant: 1.425.000 euros.  
Castelló: 990.000 euros.  
València: 1.830.000 euros.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant el corresponent Jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 27 de desembre de 2012.- El conseller d'Economia Sostenible, Sectors Productius, Comerç i Treball: Rafael Climent González.